



CONTRACTE  D’EXECUCIÓ  D’OBRA  DE  JARDINERIA


REUNITS:


D’una part, el Sr. ............., major d’edat, amb residència a ............, domicili a.........., i amb D.N.I. núm...............


De l’altra, el Sr. .................., major d’edat, de professió.................., amb residència a......................, domicili a ......................., i amb D.N.I. núm. .................


INTERVENEN:


El Sr. ............en el seu propi nom i dret.


El Sr.............., en nom i representació de la mercantil.............(com a contractista), constituïda en virtut d’escriptura de data......., autoritzada pel Notari de......Sr..........amb el número de protocol, amb domicili social a........, i inscrita al Registre Mercantil de.....al......., amb C.I.F.........


Ambdues parts, de conformitat amb la qualitat en la qual intervenen, es reconeixen recíprocament capacitat legal suficient per atorgar el present document, conforme al qual


EXPOSEN:


I.- Que el Sr. ........és propietari d’un (solar, finca, pati,....) situat a ........, carrer......, núm. ..........


II.- Que el Sr. ......... té intenció de construir al (solar, finca, pati,....) un jardí de les característiques següents.......(descripció de l’obra a executar, materials, plantes, instal·lacions de reg.,.......), i d’acord amb el projecte o plànols que s’adjunten i que formaran part d’aquest contracte en tots els seus apartats.


III.- Que el Sr. .......(com a representant de la mercantil contractista) ha presentat al Sr. ....... un pressupost per a la construcció de l’esmentat jardí, en el seu cas de les obres de jardineria o d’enjardinament, en les condicions que tot seguit es detallen:.......


IV. Que ambdues parts estan d’acord amb l’essencial i acorden formalitzar en aquest document la contractació de les obres esmentades, amb subjecció als pactes següents:


PACTES:


Primer.- L’objecte d’aquest contracte és la construcció per al Sr. .........per part de la mercantil..........(contractista) del jardí o de les obres de jardineria projectat/des, d’acord amb les condicions i els preus que es detallen en aquests pactes.


Segon.- La mercantil........(contractista) s’obliga a realitzar les obres amb subjecció estricta al projecte, plànols, qualitats i acabats,......, incorporats al projecte. Aquest projecte s’adjunta a aquest contracte com a annex núm. 1, signat degudament per ambdues parts.


Tercer.- Totes les despeses de la mà d’obra necessària, incloses les despeses de la Seguretat Social del personal que tingui contractat, així com totes les càrregues socials i fiscals corresponents a l’execució del jardí descrit a l’exposen II, i el cost dels materials, plantes, arbres,......, seran a compte i càrrec de la mercantil...........(contractista).


El propietari assumirà les despeses corresponents a llicències, impostos, escomeses generals, tant les provisionals com les definitives, per dur a terme l’execució de l’obra de jardineria, en el supòsit que siguin necessàries, declarant la propietat que disposa de les llicències i permisos.


Quart.- El termini d’execució de les obres es pacta en.......(dies, mesos). Només es consideraran causes justificades de retard en l’execució del jardí o de l’obra de jardineria, les inclemències meteorològiques, la falta de materials i l’absència d’industrials que intervinguin en l’obra, així com l’incompliment per part del Sr.........(propietat) de les condicions econòmiques pactades en el contracte.


Cinquè.- La mercantil........(contractista) s’obliga a executar l’obra de jardineria per la quantitat total de..........EUROS, més l’IVA legalment aplicable.


El Sr. ..........li ha d’abonar a la mercantil.........l’esmentada quantitat de la següent forma:.............


Sisè.- La mercantil........(contractista) es fa responsable del compliment exacte de l’execució de l’obra i de la reparació dels seus vicis i defectes, donant com a garantia el termini de....(aconsellable 1 any).


(En el supòsit de manteniment, aquesta garantia podrà ser ampliada i modificada a conveniència de l’agremiat, així com incloure per exemple diversos tipus de garantia en relació a la varietat d’arbres i plantes).


Setè.- L’obra s’ha de finalitzar com a màxim el dia..........pactat.


Vuitè.- En cas d’incompliment per part de la mercantil........(contractista) de qualsevol dels pactes d’aquest contracte, la propietat li podrà rescindir el contracte. En aquest cas, només li abonarà l’import corresponent a la quantitat d’obra executada.


En cas d’incompliment per part del Sr...........(propietat) de qualsevol del pactes d’aquest contracte, el contractista li podrà rescindir el contracte i exigir el pagament de l’obra executada fins aquell moment.


En cas de discrepàncies, ambdues parts acorden sotmetre’s a la decisió d’un peritatge tècnic que haurà de realitzar un perit del Col·legi d’Enginyers Tècnics Agrícoles de Barcelona designat de mutu acord, el qual haurà de determinar exactament el volum i el cost de l’obra executada fins al moment en què s’hagi produït l’incompliment. Els honoraris i les despeses que ocasioni aquest peritatge seran assumits a parts iguals pels contractants.  (En el supòsit d’incloure aquesta clàusula no ens podrem sotmetre a la jurisdicció i competència del tribunals ordinaris de justícia).

En tots cas, la mercantil......(contractista) queda exonerada de qualsevol responsabilitat per la existència de vicis ocults del sòl, no detectables a simple vista.


Novè.- En tot allò que no estigui previst en aquest contracte, ambdues parts acordem atenir-nos a les disposicions del Codi Civil sobre el contracte d’obra.


Desè.- Pel que fa al compliment d’aquest contracte, ambdues parts ens sotmetem a la jurisdicció i la competència dels tribunals de............(no compatible si hem escollit la pericial del pacte vuitè).


Com a prova de conformitat amb el contingut d’aquest contracte, ambdues parts el signem en dos exemplars del mateix valor i efecte, a la ciutat i la data esmentades a l’encapçalament.


NOTA: Aquest document genèric podrà ser adaptat i modificat de conformitat amb les necessitats de l’agremiat.

GREMI DE JARDINERIA DE CATALUNYA

